
Miraberis, amice suavissime, quod ego, quem totiim in 
Nonii sylloge oecupatum existimabaS; subito prompserim li- 
bellum argumenti prorsus alieni. Sed profecto, ut ait Phae- 
drus noster, debet aliquando ludus dari animO; ad cogi- 
tandum melior ut redeat tibi. Equidem quantum aliis sit 
concessum naturae dono nescio. Nobis certe pro huius 
tenuitate ingenii non licet quotannis emittere Lucilium, ut 
negotiorum aliorum super alia cumulatorum multitudineiu 
caelique Petropolitani intemperiem ne accusem. Habes igitur 
nonnulla de Phaedro litteris consignata, quorum maxima 
pars mihi succrevit, dum hieme proxime praegressa eius 
fabulas enarro. 

Addita sunt appendicis instar paucula de Aviano. 

Totum autem opusculum exceptis nonnullis^ quae subinde 
adieci; prius in actis menstruis Ministerii Institutionis Publicae 
mense Maio prodisse scito. Insunt in eo quaedam notn 
pridem ac vulgata: nec tamen despero fore ut plerisquo 
digna cognitu nec novorum expers inventorum videatur cura 
nostra. In qua, ut nihil aliud, certe brevitatem, Phaedri, 
de quo potissimum 9.gitur, haud dissimilem approbabis. 

Vale! 

Dab. Petropoli 
Kal. luniis a. MDCCCLXXIV. 



Graecorum ac Latinorum auctorum ex libris cuui mm 
per ipsam antiquitatem perissent quidam minime speriietuli, 
partim abuadantia bonorum scriptorum, partim incuria lionii- 
num, quae eo frequentior et gravior fuit, quo magia a saeculo 
inde tertio post Cbristum imperii Romajii cives a priscis lill.p- 
rarum artiumque bouarum studiia degenerarunt, satis consliit 
niulto gravius factum damnum, postquam per continuaa \ar' 
barorum incurstonea everso imperio Somanorum occidenl^ili, 
concusso gravissime orientali longa illa coepit aetas buniiiiii- 
tatis studiis parum hercule aequa, quam medii aevi nomine 
vulgo solemus signiiicare. Per eam quot eximii perieriiit 
libri, non est huius !oci accuratius demonatrare, eum prnp- 
sertim de re ipsa constet inter oranes. 

Et gravior quidem aliquanto latinarum quam graecanim 
litterarum fuit iactura. Perinde tamen utraeque uno quodnrii 
incomraodo conflictantur, de quo stetim dicturus sum. 

Nempe in satis magno Graecorum et aliquanto minon' 
Latinorum numero librorum, qui pariter rerum ubertatt- ut 
gravitate formaeque cura ac nitore sint conspicui, paiici 
admodum inveniuntur gymnasiorum usibus omnino a|ili. 
Etenim cum prudentissimus quisque artis paedagogirai' 
arbiter ea masime statuat in scholis esse traclanda pueiis, 
quae pariter et viria futuris prosint et tenerae ipsorum aetiili 
conveniant, quae quidem res minime fugit veteres, id (ininl 
apparet cum aliunde tum ex Quintiliani institutionis oratoriiii! 
libris (I, 1, 35aqq.; ib. 8, Ssqq.; II, 5, ISsqq.), tamen \>rr- 
pauci videntur exatitisse apud Graecos et Romanos jfi-i- 
scos, qui scholicae lectionis proprios in usua aut ipsi cnii- 
scriberent libros aut ab aliis conscriptos rautarent {cuius suiit 
generis nonnulke sjllogae sententiarum moralium ex poiHis 
pot*wimum petitae, ut monosticha Menandri ve] Syri). Naiii 

ne illi quidem auctores frequentissiuii post Alexandri Magni 
tempus, qui simul grammaticam et poeticam factitarent aut 
qui, ut Horatius noto carmine fecit, augurarentur fore ut 
aliquando in scholis scripta sua legerentur, uUo pacto sunt 
existimandi puerorum in usum ea accommodasse. 

lam ut omittam naufragio illo classicarum litterarum, de 
quo supra dixi, haud dubie etiam haustos esse libros multos, 
qui puerorum ad institutionem utiliores essent, quam plerique 
eorum qui exstant, vel ob id aliquanto graviore penuria 
scriptorum in gymnasiis tractandorum premimur, quia pueri 
nostri, qui non ut antiqui nativo utuntur sermone latiuo vel 
graeco, sed eum praeceptorum institutione paullatim cum 
magno labore percipiunt, retineri solent per aliquot annos 
elementis primis grammaticae et syntaxis graecae latinaeque 
discendis; quo tempore res ipsa fert, ut parum sint apti ad 
legendos antiquitatis scriptores eos, qui non utantur sermone 
quam maxime facili et expedito. Ob id ipsum non licet 
nobis; sicut in veterum scholis solebat fieri, lectionem pue- 
rorum incipere ab Homero et Vergilio, sed faciliores eidem- 
que pretio aliquanto minores eligendi sunt; qui tractentur in 
inferioribus gymnasiorum classibus. Nam quod fuerunt, qui 
incommodo isti studerent mederi editis anthologiis, quibus 
exhiberentur decerpta ex diversis scriptoribus ea, quae pue- 
rorum recens imbutorum latini et graeci sermonis elementis 
inservire possent usibus, talia lectionis subsidia quamquam 
minime duco spernenda, tamen quam celerrime potest fieri 
continuum aliquod veteris scriptoris opus tractandum eis 
existimo. Multo quippe mihi videtur praestare accurata 
cognitio unius auctoris in certo quodam et uno argumento 
versantis et dictionis ac (si poeta sit) metri aequabilitate 
conspicui quam festinata illa diversissimarum rerum sermo- 
numque saepe multum distantium perceptio, quae plerumque 
avocare solet statim ab initio teneros etiamnunc et moUes 
puerorum animos a seriis et gravibus studiis. Numquam 
enim oportet oblivisci magistros praeclari illius dicti Pliniani, 
quo multum potius quam multa iubemur legere. 

Quae cum ita sint, satis apto ac prudenti usi esse mihi 
videntur iudicio, qui tironum primos in usus elegerunt latinos 
quosdam scriptores, qui, cum ingenii non ita magna essent 
amplitudine aut altitudine; dictione uterentur facili nec aut 

obscuritate sensuum aut verborum ambagibus impedita, qua- 
les sunt inter Romanos Eutropius, Nepos, Phaedrus. Ex 
quibus quamquam Eutropius minus nunc frequentatur in 
scholis quam olim, Nepos et Phaedrus nondum sunt depulsi 
suo honore neque facile depellentur, nisi forte, id quod vix 
licet sperari, novi prorsus et pridem cognitioni nostrae 
subducti ex bibliothecarum latebris recuperabuntur auctoreS; 
quamquam non defuerunt, qui utrumque loco, quem nimc 
obtinent in scholis, conarentur demovere, ut tamen ipsi non 
haberent, quae rectius possent substitui. 

Et sane Phaedro (nam de hoc iam sermonem sum insti- 
tuturus) adsunt multa; quibus scholarum usibus commendetur, 
etsi ne hunc quidem puerorum ad lectionem sua composuisse 
certo constat. Aliter sane res habet in Babrio, poeta Graeco, 
qui choliambis fabulas conscripsit Aesopeas. Hunc enim 
Brancho, regio puero, instituendo destinasse sua ipsius ex 
testimonio intellegitur. Sed ad Phaedrum ut redeam, quod 
iii libri tertii prologo v. 20^) gloriatur se ut in Pierio monte 
h. e. in Macedonia et in vicinia Graeciae editum in ipsa 
paene schola esse natum, eo sensu scholam dixit Graeciam, 
quo Terentianus v. 1301 eandem vocavit magistram, h. e. 
omnium studiorum artiumque praeceptricem et exemplum. 
Quamquam potest etiam videri cogitasse de scholis poetarum, 
quas memorat Martialis IV, 61, 3. Nam tales (de quibus et 
alii dixerunt saepe et ego pag. 11 libri de re metrica poet. 
latin.) ut apud Romanos fuerunt frequentes, etiam apud 
Graecos exstitisse sane quam probabile est. Et aperte ad 
scholas sive coUegia poetarum, quae erant in urbe Roma, 
respicitur v. 23 eiusdem prologi. Puerorum autem peritia 
latini sermonis parum provectorum aetati cur tam aptus esse 
videatur Phaedrus, hae potissimum sunt eausae. Primum 
ipsa argumenta satis conveniunt aetati tenerae, cum praeser- 
tim additis plerumque per promythia sive epimythia sententiis 
moralibus secundum notum Horatii praeceptum (a. p. 343) 
utilitatem misceant iucunditati. Neque apud pueros, qui 
nec solent esse nec debent Aristarchi, multum nocebit 
Phaedro, quod interdum relatas exemplis Graecis res dete- 
riore invertit narratione (cuius rei complura documenta in 

disputatione de fabula attulit Lessingius), quodque aliquando 

proprietatem praeceptorum moralium, quae insunt fabulis 

Aesopeis, parum perspexit (de quo dixit Raschigius pag. 3 

prooem. ed. 2), aut quod fabulae ab ipso inventae alienae 

sunt saepe a rationibus ipsarum Aesopi fabularum, quem 

constat nunquam bistorica exempla sed aut ex mythologia 

petita (cf. Babr. 119, 11 ed. Lachmanni) aut ex vita bestia-: 

rum et plantarum proposuisse in usum mores humanos corri- 

gendi sive castigandi. Accedit magna dictionis elegantia 

magnusque nitor, qualem expectes a tempore cultissimo quo 

vixit Phaedrus. Etenim prorsus a veritate aberrasse existi- 

mamus eos, qui multa parum concinne et eleganter vel adeo 

parum latine dicta apud Phaedrum reperire sibi viderentur. 

Quorum etiam in numero esse Godofredum Bernhardyum, 

hominem litterarum et Latinarum et Graecarum peritum 

admodum, satis mirari non possum, quamquam is omnino de 

fabulis Phaedri iudicavit iniquius. 

Ac primum quidem considerandum est codices Phaedri, 

quotquot exstant, admodum esse corruptos, nonnunquam 

etiam interpolatos, quia per medium aevum eius carmina 

satis diligenter legebantur a monachis. Itaque ubicunque 

occurret in hisce fabulis soloecismus, qui lenissima mutatione 

apte possit tolli, nemo hercule dubitabit, quin vitium istud 

non ipsius auctoris sit sed librariorum. Nam hanc normam 

iudica^di nisi sequimur, et Cicero et Livius et praestantissi- 

mus quisque latine dicendi artifex reperientur multos commi- 

sisse eosque gravissimos soloecismos sive barbarismos. Veluti, 

ut hoc exemplo utar, cum in fabula 1 libri V, vv. 15, 10 

optimis codicibus tradita essent haec: 

Qaisnam ciDaedus ille in conspectu mco 
Audet venire? 

fuerunt qui ipsum Phaedrum arguerent, quod notam latini- 
tatis legem in praepositione in violasset (sicut sane factum 
saepius a medii aevi scriptoribus), quamquam apud eundem 
legitur V, 8, 22 : in conspedum proditurum sine mora. Tamen 
quis monitus poterit dubitare, quin recte feratur in codice 
NeapolitanO; etsi est multo recentior Gallicis, in conspcctum 
meumy cum praesertim appareat, quam facile in vocabulo 
conspectum omissa m finali, quia eadem sequebatur littera, 
potuerit oriri illud in conspectu meo, Similiter I, 9, 8 verba, 

quae sunt mortis in solacio^ exstitere qui dicerent dicta pro 
in soldcium, ut in finem vel consilium significaret. Quis 
autem ignorat, quam saepe a librariis um et o finales sint 
confusae? Quamquam recte egisse videntur rem, qui iscriberent 
cum Heinsio mortis en solacium. Nec vero airaH €lpr||bieva aut 
plura aut audaciora habet quam plerique auctores Latini. 
Nec si semel bisve inveniatur apud Phaedrum soloecismus 
ipsi tribuendus, non librariis; aliud quidquam admisisse erit 
existimandus , quam quod quivis fere scriptor quantumvis 
praestans arte dicendi. Legitur apud eum I, 8, 7: tandem 
persuasa est iureiurando gruis pro persuasum est^ grui et III, 
5, 8: persiiasus ille fecit imitatione Graecorum, ut etiam alii 
quidam auctores boni dixerunt persuasus sum pro persuasum 
est miJii, v. c. Ovidius. Sed finge eum ita . scripsisse sine 
exemplo, num ideo erit putandus ignorasse sermonem lati- 
num? Nonne Horatius dixit invideor^ ut (pGovoOjLiai, nec minus 
imperory ut fipxojaai? Et Marcus Varro, Romanorum sui aevi 
doctissimus, id sibi indulsit, quod pueri hodie non sine gravi 
poena committunt, satisfacitur ut diceret pro satisfU» Plura 
autem aliquanto quam apud reliquos omnes soloecismorum ac 
barbarismorum exempla apud comicos reperiri notum est, quo- 
rum quidem/in hac parte audaciam minime imitatur Phaedrus, 
etsi ab horum pariter et satiricorum haud ita multum distat 
eius genus dicendi, quippe quod et ipsum (ut Horatii verbis 
utar) per humum repat et cotidianae vitae morem loquendi 
referre soleat. 

Hinc etiam evenit, ut et aliquando dictiones plebeias et 
saepius adhibeat vocabula graeca (quamquam ipse append. 
fab. 28 Graecis inopiam verborum exprobrat), e. c. cina^dus, 
pyctay xystus, hasis, stropJia, tribas, antidotum, melos, pegma^ 
toxicum^ triclinium^ sophus^ gymnicus^ musicus alia. 

Vnam potissimum rem in dictione Phaedri dicas nota- 
bilem, quod saepe abstracta ponit pro concretis, ut I, 3, IG: 
mc hanc repulsam tua sentiret calamitas pro tu calamitosus 
sentireSj aut I, 13, 12: tum demum ingemuit corvi deceptus 
stupor pro ingemuit deceptus corvus stupidissimus. Quae con- 
structio cum admodum frequens sit apud hunc poetara, etiara 
ibi hac usum eum probabile est, ubi suus etiam abstracto 
locus est. 

Proprietatem autem istam dicendi (qua sane etiam niulti 

alii poetae veteres ab Homero inde sunt usi sed minore, 
quam Phaedrus, exemplorum et frequentia et audacia) recte 
explicarunt, qui dicerent, cum Phaedrus fabulas suas potissi- 
mum castigandis corrigendisque moribus hominum destinasset, 
personas ipsius vix aliud, quam abstractorum instar esse. 

Magna etiam laude afficienda est ars metrica Phaedri, 
quam tamen ut recte percipias, aut Bentlei editione utendum 
est aut mea. Ceteri enim omnes per inscitiam neglegentiam- 
que codicum scripturas metro adversantes non modo non 
expulerunt sed novis insuper cumularunt erroribus. 

Vna quidem re multum differunt Phaedri iambi ab Ho- 
ratianis, quod secutus veteres poetas scaenicos Romanorum, 
quorum in schola puer legerat libros (cf, epil. lib. HI v. 34), 
usus est spondeo vel anapaesto etiam in paribus trimetri 
pedibus praeter ultimum. Qui nescio an maxime exemplo 
P. Syri mimographi, Caesari dictatori aequalis, qui et ipse 
carmina vitiis temporis sui castigandis destinavit, adductus 
sit, ut istam sibi indulgeret licentiam. Quam si ei condona- 
veris, fatendum est adraodum diligentem et elegantem fuisse 
eum in componendis versibus, quorum artem accurate de- 
scripsi in praefatione editionis meae pgg. VIH — X et antea 
in libro de re metrica poetarum Latinorum pgg. 411 sqq. 

Qua quidem re vel sola refelluntur, qui crediderunt 
Phaedri carmina aut ultimis antiquitatis temporibus aut me- 
dio aevo atque adeo saeculo XV a Perotto esse composita, 
cum nemo aut hac aetate aut illa exstiterit, qui eadem metri 
arte, quam in Phaedro observamus, conscribere posset carmen 
vel unum. 

lam cum Phaedri versus plerumque sint perfaciles ad 
scandendum, vel idoo puerorum primis usibus videtur esse 
accommodandus, ut hoc exemplo usi prima cognitione artis 
metricae antiquae, quae neglecta observatione grammatici 
verborum accentus quantitates tantum respicit syllabarum, 
imbuantur eorum animi. 

Quantum ad indolem poeticam auctoris huius, etsi vin- 
citur suavitate ac simplicitate a Babrio, qui etiam alienus est 
ab acerbitate illa, cuius causa exstitit Phaedro malevolorum 
obtrectatio et tenuitas rei, exstant eius fabulae satis multae 
ab omni prope parte perfectae, quibus potissimum uti magi- 
stros scholarum in usum aequum est. Aliae aliquanto sunt 

inferiores, neque tamen improbandae. Restant quaedam aut 
obscaenae aut inficetae, quae facile poterunt omitti, cum 
carminum cognitu dignorum satis araplus exstet numerus. 
Ceterum feliciore quam alibi vena poetica in primo libro (qui 
etiam brevitate illa quam toties iactat poeta magis est con- 
spicuus quam ceteri) usum esse Phaedrum apparet. 

Promythia sive epimythia fabularum Phaedri suspiciones 
excitarunt criticorura haud leves. Et fatendum non multum 
eius carminum laudi decessurum, plurima vel omnia si toUan- 
tur. Tamen in dictione aut metro paucissimis exceptis nihil 
est, quod Phaedrum auctorem abnegetj et ut sicca persaepe, 
ita raro admodum sunt inepta. Igitur plerumque adducor ut 
credam esse ea praeter paucula ipsius Phaedri, cui cur adderet 
duplicem existimo fuisse causam, primum iudicia aequalium 
criticorum de rationibus logi Aesopei, deinde Horatii prae- 
ceptum, quo asseritur omne tulisse punctum eum, qui utile 
dulci misceret. Omnino artis poeticae Flacci placita aliquanto 
magis quam creditur vulgo fuere observata primi p. Chr. 
saeculi poetis Latinis. 

Haec ideo pluribus exponenda censui, quia ut olim in 
admirationC; ita hodie in contemptu huius poetae multi sunt 
nimii, id quod in plerisque auctoribus latinis aestimandis 
evenit. 

Phaedri fabularum fuisse quinque libros, non plures, 
Aviani, qui elegiaco metro etiam conscripsit fabulas latinas 
docemur prooemio. Neque quisquam alius veterum praeter 
Martialem (epigr. IH, 20, 5) eius meminit. At medii aevi 
communi usu non ipsae fabulae Phaedri, sed paraphrases 
pedestri sermone ex pleniore earum codice ductae solebant 
teri, de quibus postea cum cura dicetur. 

Nam ne nomen quidem eius ab Aviani inde aetate usque 
ad Perotfci umquam memoratur. 

Similiter Graecis aetatis eiusdem non tam ipsius Babrii, 
poetae lepidissimi, fabulas sed earum varias variorum aucto- 
rum paraphrases esse lectitatas satis notum. 

At saeculo XV medio fere Nicolaus Perottus ex codice 
quodam Italico triginta duas excerpsit fabulas Phaedri, quae 
etiam in libris Gallicis auctoris huius leguntur. Praeterea 
idem triginta nnam vel potius triginta fabulas et epilogum, 
omnia senariis perscripta iambicis prompsit, quae non haben- 

tur iu llemensi libro ac Pithoeano. Et sane constat descriptos 
hos ex archetypo truncato, cum ex primo libro Phaedri quae- 
dam perisse ipsius poetae probetur verbis (prooem. v. 6), 
cumque secundi et quinti defectus ipsa paucitate fabularum 
indicentur. Perotti syllogen, quae etiam Aviani 36 fabulas 
continet, editam illam post a. 1458, hoc fuisse titulo inscrip- 
tam: Nicolai Ferotti epitome fdbularum Aesopi, Avieni d 
Phaedri codicis Neapolitani docemur testimonio. Eumque 
esse verum, ipsius Perotti ad Pyrrhum nepotem (cui insti- 
tuendo has fabulas destinaverat) dato prologo apparet. Verba 
quippe eius sunt haec: 

non sunt hi niei, quos putas, yersiculi, 
sed Aesopi sunt, Avieni et Phaedri^ 
quos coUegi, Pyrrhe, ut essent utiles tibi. 

Addita sunt ipsius Perotti epigrammata 45, de quibus 
etiam in praefatione agit. Ob id ipsum in codice Romano 
sylloge perperam inscripta ita: Nicolai Perotti epigrammata, 
et fdbulae, Omnia autem haec carmina nullo plane ordine 
permixta leguntur et confusa. 

Perotti anthologiam, cum iam Orvillius usus esset ea, 
qui quae notarat ex ea Burmanno Maiori concessit, a. 1809 
Neapoli primus edidit Cassittus ex codice Neapolitano, cuius 
tamen verba saepe legi non possent, 1811 lanellus ex eodem, 
acerrima simul contentione orta, cum uterque laudem inven- 
tarum Phaedri fabularum, quae hoc codice continentur, tra- 
heret ad sese. A. 1831 Angelus Maius expletis ex Vaticano 
libro lacunis Neapolitani eas, quae non exstant in codicibus 
Gallicis, denuo edidit in classicorum e Vaticanis codicibus 
depromptorum tomo III 5 unde repetitae sunt proximo anno in 
supplemento Phaedri Orelliani. Alia autem apographa syllo- 
ges a Perotto factae praeter Vaticanum ac Neapolitanum nou 
videntur exstare. Quo magis dolendum est, quod Maius non 
sustinuit denuo edere ex Vaticano libro fabulas codicis Pe- 
rottini eas, quae etiam in libris Gallicis sunt, quoniam in 
scriptore, cuius tam pauci exstant codices, omnia undecumque 
colligenda erant subsidia critica. 

In his potissima longe constat esse duos libros inter 
se simillimos in Gallia saec. X scriptos, Pithoeanum et Re- 
mensem, e quibus tamen Remensis anno 1774 incendio orto 
periit. Hi quin ex communi archetypo fluxerint, non est 

dubium. Cuius quidem auctor ex codice pleniore videtur eas 
Phaedri elegisse fabulas, quae ipsi maxime dignae cognitu 
viderentur. Aliquanto minoris est pretii charta Danielis, sae- 
culi XII, quae partem satis parvam fabularum libri primi 
continet, neque caruit interpolatoris audacia, ut tamen et 
ipsa aliquot egregias suppeditet lectiones. Ceterum de his 
codicibus accuratius disserere non est in animo, ne nimis 
exspatientur dissertationis meae fines, cum praesertim omnia 
ad accuratiorem eorum peritiam pertinentia inveniantur in 
Orelliana Phaedri, editione anni 1831, et in addita proximo 
anno appendice. 

Sed longe pluribus de Perottini codicis fabuHs et de pa- 
raphrasi Phaedri pedestri, quae medio aevo provenit, mihi 
video agendum, quippe de quibus vel hodie hominum docto- 
rum in diversissimas partes abeant iudicia. 

Quam partem disputationis antequam aggrediar, ut magnis 
laudibus niihi est efiferenda Ludovici Kothii diligentia et sol- 
lertia, qiii in Philologi I, 523 sqq. de eadem re egit, ita male 
imprecandum neglegentiae et ignorantiae Hermanni Oesterleii, 
qui in libro Berolini a. 1870 edito, cui inscriptum est „Ro- 
mulus. Die Paraphrasen des Phaedrus und die Aesopische 
Pabel im Mittelalter*', nihil protulit, quod quaestionem pro- 
positam expediret. Quid quod idem ne novit quidem disser- 
tationem Eothii? Quamquam etiam in hac haud pauca insunt 
quae aliter scripta vellem. 

Itaque primum est memorandum videri Perottum usum 
codice Phaedri quinque etiam libris constante nec dissimili 
eius, ex quo pedestres poetae paraphrases fluxisse infra docebo. 

Ei utrum fuerit auctoris vel Aesopi vel Phaedri nomen 
additum necne non satis constat. Nam quod dicit Perottus 
Aesopi, Avieni et Phaedri essc fabulas, potuit ideo addi ab 
eo Aesopi nomen, quia hic a Phaedro pariter et Aviano dici- 
tur auctor et inventor huius generis studiorum. Sed enim ne 
Phaedri quidem mentione ab eodem Perotto facta certo pro- 
batur fuisse eius nomen in codice fabularum quo usus est 
ille. Nam idem ex praefatione Aviani potuit depromi a Pe- 
rotto. Ac tamen magis adducor ut credam fuisse Phaedri 
noraen in Perottini codicis archetypo positum. Minus certe 
fuit causae cur hic omitteretur, quam cur omitteretur a para- 
phraste. 

Aviani fabulas ex eodem codice, unde Phaedri, sumptas 
esse a Perotto non potest demonstrari. Et multa tum exsta- 
bant illius exemplaria. 

Ceterum codicem, quo Perottus usus est, admodum fuisse 
mutilum pridem intellexere docti. Nam defuere ei praeter 
alia carmina nonnulla totus liber I, libri II fab. 1 — 5; IV, 
1 — 19; V, 6 — 11 (ed. Orell.)^). Notandum praeterea in charta 
illa omnia ea videri defuisse, quae ad vitam et aetatem ipsius 
Phaedri illustrandam pertinerent, neque quidquam servatum 
ox prologis et epilogis, nisi quae ad quemvis fabularum 
scriptorem possent trahi. Cuius rei aliud indicium quam 
maxime notabile hoc est, quod in narratione rei, quam sua 
aetate actam asserit Phaedrus 111, 10, v. 39 a divo Augusto 
kmc petiere iudices ita legitur immutatus: pontificem maximum 
rogarunt iudices, Hanc enim interpolationem indignam Pe- 
rotto et ex archetypo eius codicis ductam plane adsentior 
Rothio (pg. 534, n. 11). Similia mox in paraphrasi Phaedri 
fabularum observabimus. Prologo autem Perotti in ipsius 
usus conversa continentur quaedam ex prooemiis 1. III, IV, V 
Phaedri, ut in prologo paraphrastae ex libro III eiusdem 
petita et ex magna parte eadem occurrunt. Neque hoc in- 
dignum memoria, videri et Perottum et paraphrasten usum 
codice Phaedri tali, in quo epilogi libri II primi tantum 
quattuor versus essent. Itaque paraphrastes ut supra dixi 
videtur esse usus libro non ita diverso ab archetypo antho- 
logiae Perottinae. Nec vero omittendum, quaedam in libris 
Pithoeano ac Remensi corrupta rectius scribi pariter in para- 
phrasi ac membranis Perotti (cf. Roth. pg. 535; ib. not. 13). 

Praeterea notandum in codice Perottino promythia sive 
epimythia metrica Phaedri deesse exceptione vix ulla facta, 
qualem sane habes app. 12, 7. Ea pedestri sermone praepo- 
sita sunt ipsis poematis. 

Puit autem codex, quo usus est Perottus, plane ut Da- 
nielis non spernendus, inferior tamen aliquanto et Remensi 
et Pithoeano. Nam neque interpolationibus neque corruptelis 
caruit, quorum numerus est auctus Perotti culpa, qui partim 
levitate inductus, partim cupiditate vitiosa sanandi, partim 
imperitia rei metricae prioribus vitiis nova addidit. Itaque 



1) Cf. Roth. 1. m., pg. 533. 

rion potest esse mirum, quod in fabulis solo Perotti codice 
servatis saepius quam in ceteris gravioribus est opus remediis. 

Vix memoria sunt digni loci plurimi, ubi sensu integro 
una duabusve litteris aut immutatis perperam aut additis sive 
subtractis versus lex perierit, ut 4^ 12; 7, 5; 8, 28; 31; 9, 12; 
10, 12; 15, 3; 8; 18, 16. Sed graviora ut aflferam, habes bis 
terque nuUo cum respectu metri verba synonyma temere 
substituta ut 5, 15 quisque pro quis, 6, 13 castigate pro cohi- 
bete, 11, 2 Aesopus pro. Phryx sophus, 4 suus pro eius, 12, 4 
ait pro inquit^ 13, 19 uriturque pro et uritur, 26, 1 celeri pcde 
pro celeripes^ omissas in compositis praepositiones ut 14, 12; 
28, 9 ferre, vocat pro referre, revocat; abiecta verba, quae sine 
sensus damno possent praeteriri, ut 3, 1 olim^ 5, G esse, 8, 17 
quin, 13, 17 et, 26, 3 oro. 

Haec tamen ac talia, quae plerumque Perotti ingenio, 
crasso illi, sed verecundo, adscribenda existimo, vix medio- 
crem fallent criticum. 

Fabulae illae XXX solo Perotti libro prostantes utrum 
essent Phaedri necne, per multos annos plurimis acerrimisque 
doctorum hominum contentionibus est anquisitum. Mihi quid 
de hac re videatur, breviter exponam. 

Ac primum quidem quod ad argumentum, magnam esse 
similitudinem inter has fabulas et eas, quae sunt haud dubie 
Phaedri, apparet. Non enim tales tantum, quales Aesopi 
exemplo scripsisse supra memoravi Phaedrum, sed quales 
alienae ab Aesopo et Phaedri sunt propriae, ex historia 
petitae aut certe fabuloso carentes argumento, inveniuntur 
in Perottinis. Huc pertinet carmen 25 de Socrate (de quo 
etiam historia refertur HI, 9), c. 8 de Pompeio Magno eius- 
que milite, c. 13 de muliere vidua et milite (quae ex Petronii 
satura notissima est narratio), c. 14 de sponsis divite et pau- 
pere. Cum his comparandae Phaedri fab. H, 5; HI, 10; IV, 
22; ib. 25. Cf. etiam app. 27 cum Phaedr. H, 2; III, 8. Etiam 
narratiunculae e vita Aesopi petitae in appendice iuxta atque 
in ceteris opusculis occurrunt. Denique cum fab. app. 5 apte 
conferri poterit Ph. V, 8. Contra adsunt quaedam fabulae in 
codice Perottino, quarum exempla prorsus similia in ceteris 
fabulis non occurrant, ut 2; 6. Argumenta tamen harum, 
quarum altera asseritur homines multis rebus cedere bestiis 
quibusdam, altera ne divino quidem monitu nos ad rectam 

et prudentem vitam posse cogi, nec alias infrequentia veteri- 
bus. Praeterea in appendice leguntur duae fabulae (20 et 28) 
simpliciter ex historia naturali petitae, ex quibus altera, quae 
est de fibro, etiam apud Aesopum s. n. 189 ed. Halm. extat. 

Has tamen quas memoravi diversitates equidem non 
arbitror esse tanti, ut abiudicemus appendicem a Phaedroj 
id quod ne ea quidem re effici reor, quod critici inferiores 
reliquis eiusdem auctoris poematis esse fabulas has saepe di- 
xerunt. Primum enim etiam in appendice insunt quaedam 
fabulae egregiae et ab omni prope parte perfectae ut 1, 7, 
11, 12, 16; 18, 24, 25. Praeterea in haud dubiis Phaedri 
fabulis multa minus propitio Apolline esse scripta consentitur. 
Accedit quod fabulae novae illae utique ex libris a tertio 
inde Phaedri sunt petitae, qui virtutibus poeticis cedunt primo, 
partim quia fractus calamitatibus Phaedrus minore erat quam 
ante ingenii alacritate, partim quia in isdem aliquanto minus 
iam Aesopi observabat exemplum. Porro euni, cuius est ap- 
pendix, etiam ipsum fuisse tenui fortuna fautorumque indigum 
apparet carm. 12, quod in memoriam revocat Ph. HI, 12; nec 
eundem minores Phaedro gessisse spiritus probatur epilogo. 
Denique similis in utroque acerbitas. 

Quantum ad dictionem, primum brevitatis studium in 
utraque fere sylloge apparet. Deinde si manifestos quosdam 
Perotti errores correxeris, nihil puto reperiri, quod aut alie- 
num sit a latinitate aut indignum Phaedro. Quin etiam 
notabiles nonnullae Phaedri, hominis in dictione satis sibi 
constantis, proprietates dicendi recurrunt in ipsa appendice, 
ut 1 , 1 simius pro simia (I, 10, 6; 8)^ 6, 4 religio instar 
numinis adhibita (IV, II, 4; I, 27, 6), 6, 14 turpi shtpro (HI, 
10, 17), 8, 13 castrorim dedecus (I, 21, 11 naturae dedecus). 
quaeque pro utroqiie, (I, 24, 8 quis pro uter), 3, 13 validius 
(IV, epil. 9), mehercules (III, 17, 8), tota adeo hemistichia 
15, 3 vestem, uniones (IV, 5, 36), 23, 6 praedam dimisit (V, 
10, 6), 30, 3 forte occucurrdt (III, 7, 3). Graecorum vocabu- 
lorum pariter atque deminutivorum usus in appendice ut in 
reliquis fabulis frequens. Vt abstracta pro concretis posita 
aliquanto rarius inveniantur in ea, hac sola, ut puto, evenit 
causa, quod apud Perottum fabularum Phaedri promythia 
sive epimythia paene omnia pedestri sermone sunt mutata. 

Denique raetrica ars appendicis fabularum tam similis 

est Phaedri quam lac lactis, quamquam haud raro fuit tur- 
bata et eius culpa, qui scripserat codicem, unde Perottus sua 
exeerpsit, et magis ipsius Perotti, hominis metricae Phaedri 
ignarissimi. Cuius rei in exemplum (quamvis vix opus sit 
exemplo) sufficiet adscribere initium prologi a Perotto ad 
Pyrrhum nepotem dati: 

non sunt hi mei, quos putas, versiculi; 
sed Aesopi sunt, Avieni et Phaedri; 
quos collegi, ut essent, Pyrrhe, utiles tibi, 
tuaque causa legeret posteritas 
quas edidissent viri docti fabulas. 

Sed ut recte de metrica harum fabularum iudicetur, meam 
omnino editionem adhiberi oportet; cum in prioribus plurimi 
idemque gravissimi occurrant errores; nec enim Bentleius his 
fabulis, quas nondum novefat, auxilii quidquam attulit. 

His rebus omnibus perpensis primum quidem procul re- 
movebimus suspicionem illam, qua ducti nonnuUi crediderunt, 
hanc appendicem aut ab ipso Perotto aut medio certe aevo 
esse conscriptam. Nemo enim illis temporibus dictionis me- 
trorumque elegantiam ac sinceritatem , quani fabulis illis 
adesse vidimus, potuit aequare. Neque magis licet eas tribui 
ultimis antiquitatis saeculis, ut apparet exemplis Ausonii alio- 
rumque poetarum, qui aetate illa conscripserunt iambos eadem 
podica libertate, qua Phaedri, insignes. Quodsi Frontonis 
tempore aut saec. III essent conscriptae, haberent utique 
archaismos quosdam, quibus plane carent. 

Restat, ut statuamus eas saec. I aut ab ipso Phaedro 
aut a sectatore eius compositas. Quodsi ab admiratore quo- 
dam eius et aemulo profectae sint, dicendum erit eodem casu 
Phaedri fabulis eas additas, quo syllogae heroidum Ovidii 
haud paucae sunt admixtae, quas Augusti vel Tiberii tempore 
ab Ovidii imitatoribus compositas esse constat. Vix tamen 
credo rem ita se habere, quoniam Phaedrus, ut ipse queritur, 
plures obtrectatores quam admiratores invenit inter aequales. 
Neque aut Seneca aut Quintilianus (dial. XI, 8, 3; inst. or. 
V, 11; 19sqq.)^ ubi de fabulis agunt Aesopeis, eius iniecerunt 
mentionem. Itaque satis certo poterit affirmari appendicem 
fabularum Phaedri ipsius esse Phaedri; et adeo in hac sententia 
acquiescendum. Nec Lachmannus videtur dubitasse de auctore 
eius Phaedro; cf. quae scripsit conim. Lucr. pgg. 196; 227. 



— 14 — 

Quod dixi in praefatione editionis meae pg. VI videri 
Perottum usum apographo mutilato codicis archetypi librorum 
Remensis ac Pithoeani; tum confecto, cum esset integer ille, 
etiam nunc probabile esse existimo, excepto quod iani mihi 
est persuasum libros Gallicos non ex eo ipso, unde Perottini 
archetypus, descriptos codice, sed ex anthologia inde decerpta. 
Perinde enim et in Perottino codice et in Gallicis saepe me- 
trum fabularum est eversum mutato temere ordine verborum. 
Etiam hoc notandum, quod in hemistichio forte occucurrit, 
quod commune est fabulae 7 libri III et 31 appendicis, pari- 
ter Gallici libri et Neapolitanus habent occurrit pro occucurnt, 
ut etiam in Vaticano Perotti codice eandem lectionem exstare 
persuasum habeam, cum praesertim constet Maium saepe in 
referendis lectionibus codicum ab ipso adhibitorum satis 
magna usum levitate. 

lam dicendum de pedestribus Phaedri fabularum enarra- 
tionibus, quibus multo magis quam ipsis eius scriptis usi sunt 
medii aevi homines docti. De his cum nondum quemquam 
satis recte iudicasse existimem, mihi quidem ita videtur sta- 
tuendum. Itaque antiquissima et quae proxime accedat ad 
exemphim Phaedri ea fabularum est sylloge, quae quinque 
libris constans ad exemplum Phaedri non tota quidem, sed 
ex magna parte tradita est codice Wissemburgensi , nunc 
Guelferbitano, qui saeculi X initio est conscriptus. Eius 
auctor, quia praeter Phaedrum etiam aliis fontibus erat usus^ 
Aesopi nomine totum fabularum corpus inscripsit omisso 
nomine proprio. Ob id ipsum (nec enim fraude id puto 
factum) historias a Phaedro relatas, quae aperte alienae 
essent ab Aesopo, omisit omnes; aut si admisit, subtractis 
nominibus. Id maxime apparet ex narratione de leone gra- 
tias referente homini (III, 1), qua respicitur historia notis- 
sima de Androclo (cf. Senec. de benef. II, 19; Gell. noct. Att. 
V; 14), quam Caligula imperante evenisse scimus. Et notum 
est Phaedrum aliquotiens suo tempore acta referre. — Prae- 
terea carmina, quibus de se potissimum loquitur homo sane- 
quam amans sui, aut omissa sunt a paraphraste, qui tamen 
nonnuUis eorum, quae sunt in prooemiis libri I et III, utitur 
in prologo et V, 6, aut immutata, semel cum magna socor- 
dia. Nam ex Phaedri III, 12, 8: Jioc illis narro qui me non 
inteUegunt^ fecit paraphrastes: haec illis Aesoims narrat, cpd 

me nm intellcgxmt (apud Eomulum est omissum me, in Wis- 
semburg. legitur tihi — intellegis), — Simillima neglegentia, 
ut obiter hoc moneam, I, 9 idem, id quod ex Romulo cogno- 
scitur, servavit Phaedri I, 19 haec: 

quas nt vitemus vereus snbiecti monent. 

Apparet autem in Wissemburgensi V, 6 alieno nunc loco 
esse positum, statimque cum sequente fabula post prologum 
collocandum, ut sit alter prologus ad lectorem. Quo utique 
corruptissimo respicitur prooemium libri I Phaedri, ut fabula, 
quae sequitur, diicta ex Ph. III, 12 imitatus est anonymus 
initium libri tertii. Praeterea, ut testatur Oesterleius pg. 88, 
magna pars prologi in eodem bis scripta legitur V, 8; quae 
quidem hoc loco expungenda est. Finem totius sylloges facit 
narratio de statua Aesopi. 

Latinus Aesopus, paupertate ingenii ductus aevique, quo 
vivebat, rusticitate, servavit plerumque dictionem suorum fon- 
tium, ita tamen, ut quae ipsi viderentur nimis poetica ornatu 
suo privaret. 

Vsum autem esse anonymum ipso hoc codice antiquis- 
simo, ex quo ducti sunt Phaedri libri, nondum truncato illo 
aut abbreviato, compluribus corruptelis, quae communes sunt 
Aesopo latino et membranis Gallicis vel Perottinae fit proba- 
bile. Legitur Rom. I, 1 in sterquilinio, ut Ph. III, 12, 1 ; II, 7 
laiidasti quocl fuimus, et iam (etiam Wissemb., Rom. nunc) 
damnas quod sumuSj ut Ph. V, 10, 9 quod fuimus laudas, iam 
damnas quod snmus; IV, 3 ubique lupus^ ut in inscr. fab. 
Perott. 26; V, 10 cd. Wissemb. x>lect^ret ut Ph. V, 9, 3; 32 
fab. Nil. trivio contentus (potius conceptus) et in stercoribus 
educatus ut Ph. I, 27, 11 trivio conceptus et educatus stercore. 
Neque dubito, quin etiam saepius mendosarum communio 
scripturarum in Phaedri codicibus et Aesopo Latino possit 
commonstrari, acrius si rimere. — Nec desunt loci, ubi ipse 
anonymus corruperit Phaedri versus. — Idem tamen non raro 
afifert medelam depravatis poetae verbis. 

Dixi modo non solo Phaedro esse usum auctorem ano- 
nymum Aesopi Latini; idque ipse testatur, cum dicit in pro- 
logo : nam veteres et paucae olim fuere fahulae^ sed, ut maius 
fieret corpus^ adieci ex me novas, apeHe et hreviter scriptas, 
Similiter V, 6 idem: fahidas ut potui adieci insuper novas, tit 

niaius corjms fiei^et Quae etsi in mentem revocant ea, quae 
(le se testatur Phaedrus 1. IV, prol. 10—13: 

quoniam caperis fabulis, 
Quas Aesopias, non Aesopi nomino, 
Quia paucas ille ostendit, ego plures fero, 
Vsus vetusto genere sed rebus novis: 

docet tamen res ipsa non ex servili Phaedri imitatione, sed 
pro vero rerum statu paraphrasten illa de se praedicasse. 
Nec vero id significatur hisce verbis, proferre hominem istum 
fabulas proprio ingenio inventas. Nimis quippe stuitus est 
compilator. Sed de fontibus Aesopi Latini antequam agamus, 
quae rationes intercedant inter auctorem sylloges Wissem- • 
burgensis Romulumque et anonymum Nilantianum breviter 
exponendum est. Itaque sic habeto: fuit corpus quoddam 
fabularum Aesopi ex compluribus auctoribus latinis conflatum 
antiquo admodum medii aevi saeculo, inscriptum illud ut 
memoravi Aesopi nomine datumque ad Rufum quendam. Ex 
hoc opere, quod periit; nusquam iam inspecto Phaedri exemplo 
sua traxere pariter anonymus Wissemburgensis et Nilantianus 
ac Romulus. Horum enim syllogas ex uno fonte fluxisse non 
modo fabularum ipsarum maiore parte ac dictione earum, 
sed ipso comprobatur ordine haud paucis locis plane con- 
gruente, ut ex tabula quam proposuit Rothius pg. 545 facile 
apparet. Prima autem series corporis illius atque adeo tota 
forma fidelius quam alibi servata est sylloge Wissemburgensi, 
excepto quod quaedam ex initio libri in finem perperam 
translata supra memoravi. 

At anonymus Nilantianus omissi^ praefatione ac librorum 
distinctione et epilogo (cf. Roth. pg. 524, 25) fabulas solas 
reddere satis habuit, sed verba ipsa fontis ex parte certe 
maiore cum fide quam anonymus Wissemburgensis repraesen- 
tavit. Idem ut omisit corporis antiquissimi fabulas haud pau- 
cas, ita addidit, quae apud Romulum non inveniuntur. Contra 
pudendo furto Romulus quidam syllogen quae hucusque sub 
Aesopi nomine ferretur sibi arrogavit hactenus, ut fingeret 
Aesopi librum hunc a se ex Graeco sermone in Latinum 
translatum. Simul arreptum prologum utrumque et hic illic 
mutatum prooemii loco posuit, quod inscripsit Tiberino filio. V 

Huius nomen a monachis medii aevi nonnumquara est detor- 
tum in Tiberii, sicut Romulus iuterdum ab isdem creditus 

imperator ille ultimus urbis Romae (similis erroris exemplum 
notat Oesterleius pg. 21). Contra priorem praefationem ano- 
nymi, ad Rufum quae esset data antiquitus, integram ut 
videtur in ealcem operis coniecit, Vsus autem est anonymi 
Aesppo tam imprudenter, ut crederet, Aesopum esse civitatis 
Atticae; quamquam fuit hic error fortasse ipsius anonymi; 
cf. V, 11 cd. Wissemb. Quo facilius fraus lateret, quinque 
antiquissimi corporis libros redegit in quattuor et ordinem 
fabularum haud raro ac saepius multo dictionem immutavit. 
Eundem omisisse fabulas quasdam corporis antiquissimi satis 
constat. Nam etsi ex duabus, quas adicit codex Wissem- 
burgensis, fabulis, V; 9 et 10, priorem etiam in codice Di- 
vionensi Romuli inventam a Gudio testatur Burmannus, et 
adeo utramque in codice quodam Vindobonensi Romuli repe- 
riri narrat Aemilius Grossius ann. philol. a. 1872 pg. 790, 
tamen anonymi Nilantiani sylloge satis probatur in antiquis- 
simo corpore fabularum Aesopi plures fuisse quam in Romuli. 
Contra vix credo ab ipso Romulo undecumque fabulas adiectas 
novas. Quapropter maxima Romuli vel potius unica haec est 
laus, quod dictionem Aesopi antea crudam et salebrosam 
paulo reddidit commodiorem et faciliorem legentibus. 

Apparet ex hisce antiquissimum illud corpus fabularum 
auctoris anonymi non posse restitui nisi coniunctis et compo- 
sitis anonymi Wissemburgensis ac Nilantiani pariter ac Ro- 
muli syllogis, quamquam ne sic quidem integrum licere reponi 
mihi persuasum est. 

Continentur autem libro Wissemburgensi fabulae 59, Ni- 
lantiano 67, Romuli 84, in quantum constat (nam ut dixi 
Wissemburgensis V, 9 et 10 in illius codice Vindobonensi 
prostant). Onines omnino fabulae numero 99. In libro Wis- 
semburgensi nulla est, quin etiam apud Romulum reperiatur; 
contra apud hunc XIV, apud anonymum Nilant. XV inve- 
niuntur propriae alterutrius, porro undecim propriae utriusque. 

De fontibus autem harum fabularum cum cura exposuit 
Rothius, cuius inventorum parte utimur. — Igitur primum 
apparet novem fabulas (Rom. IV, 11—19) ex Dosithei (qui 
vixit saec. p. Chr. III initio) interpretaraentorum libro III 
assumptas. Neque indignum memoria in codice Wissembur- 
gensi epimythium fabulae de corvo et vulpe ex eiusdem fabula 
(9) petitum. Praeterea fabulas circa 50 ex Phaedri carmini- 

fj. Mueller, De Phaedri et Ayiani fabnlis. 2 

bus, quae libris Pithoeano ac Remensi vel Perottino servata 
sunt, ductas esse sat constat. Et notandum librum Phaedri 
aliquanto saepius adhibitum quovis reliquorum. Contra non 
recte credidit Rothius Rom. IV, 9 ductum ex Phaedri IV, 4; 
nam parapbrasi expressa est fabula, quae propius lcTnge 
quam Phaedri accederet ad exemplum Graecum, quod habes 
in Aesopo Halmii s. n. 175, 76. Neque Rom. I, 4; IV; 10 ex 
Phaedri l, 17; I, 11 ducta existimem. Sciens autem omitto 
leviora quaedam discrimina quae inter Phaedrum et para- 
phrasten intercedunt. Haec enim potuerunt oriri, quia aut 
augeri explicarique vellet quae leguntur apud Phaedrum, aut 
sensus huius parum intellegeret, aut ut paganorum supersti- 
tionis vestigia toUeret sive senteiitiae morali, quam ipse opti- 
mam iudicasset, adaptaret fabulam propositam. Ex fabulis^ 
quarum fontes non extant, haud dubie pars sumpta de Phae- 
dri exemplari pleniore ; id quod ipsa non raro indicat dictio. 
lam quanquam difficile potest diiudicari, quae ex hoc fonte 
ductae sint, quae aliunde, tamen breviter indicabo, in quibus 
potissimum Phaedri indolis vestigia agnoscere mihi videar. 
Sunt igitur hae, diversi sane et ipsae pretii: Rom. I, 3; 12; 
16; 17; 18; 19; II, 9; 10; IH, 1; 4; 5; 13; 14; 16; IV, 
8; 20; anon. Wissemb. V, 9; anon. Nilant. 34; 36; 58. 

Atque adeo unius ex illis qui fuerit olim locus in integro 
exemplari Phaedri videor mihi posse demonstrare. Nempe 
quod fertur promythium carm. 13 1. IV: 

utilius homini nihil est quam recte loqui: 
probanda cunctis est quidem sententia, 
sed ad pemiciem solet agi sinceritas; 

apparet nullo modo pertinere ad fabulam de leone regnante, 
cuius argumeutum rectius multo fertur apud Romulum tale: 
(verum) et loqui poena est et tacere tormentum (coram poten- 
tibus). Et perstrinxit Phaedrus aperte aulicorum vitae peri- 
cula. — Contra versus illi, quos supra adscripsi, quin aptis- 
sime praeponantur fabulae de hominibus fallaci et veraci 
coram simi^rum rege verba facientibus (Rom. IV, 8), nemo 
puto dubitabit. — Ceterum promythion illud iam olim suo 
ex loco translatum in alienum apparet ex eis, quae in codijce 
Wissemburgensi praemissa sunt fabulae de leone. 

Ceteras fabulas quia aut ineptae vel elumbes aut verbosae 
nirais aut fictae parum prospore ex aliis videntur, a Pbaedro 

alienas existimo. Qui quanquam ipse haud raro eiusdem vel 
similis argumenti eomplura exhibet carmina, tamen minime 
tam inepta solet proponere quam sunt Romuli IV, 7, an. Nil. 
30, quae ficta ex Bom. I, 19, Ph. I, 13. 

Ceterum alienae a Phaedro fabulae pedestres quin hic illic 
aliquid ex eius fabulis traxerint, maxime in promythiis, non 
intercedo. — Contra, ut obiter haec notentur, quoniam snnt 
haud inutilia, quod nonnulli dixerunt in fabulis ex Phaedro 
expressis initia maxime solere accuratius referre eius verba, 
ex parte verum est; sed enim non rarius aliter habere rem 
perinde constat. Atque ut alibi ita etiam in promythiis 
anonymus Wissemburgensis saepe fidelius servavit Phaedri 
exemplum quam ceteri, 

Huius autem saepe verba, aliquando hemistichia sive 
versus auctor paraphrasis fideliter admodum repetiit suis fabu- 
lis. Et sane ex metris Latinis senarii Phaedri et comicorum 
quam proxime accedunt ad sermonem pedestrem. Hinc etiam 
interdum corruptos Phaedri locos ex paraphrasi licet emen- 
dari, cuius auctor sane alias deceptus est ipse falsis proprii 
Phaedri lectionibus. Tamen multo utique potiores sunt ad 
restituenda Phaedri verba hbri Pithoeanus et Remensis atque 
adeo Perottinus. — Proxime autem ad Phaedri exemplum in 
libri primi certe fabulis plerisque accedit ea paraphrasis, 
quam Nilantianus anonymus exhibet, qui alias Romuli quam 
anonymi Wissemburgensis est similior; cf. Gross. 1. m. pg. 782. 
Eadem et interdum maiore fide est sylloge Wissemburgensis, 
cuius sane aliquanto maius esset pretium, nisi et a scriba 
imperito admodum ac neglegenti esset exarata et interpolata 
a librario saec. XI, qui Romuli potissimum usus libris anti- 
quam scripturam saepe delevit ita, ut recuperari nullo pacto 
iam pdSsit. Cf. OiBsterl. pg. 14. 

Ceterum cum Romuli libri neque ex Wissemburgensis 
neque ex Nilantiani auctoris sylloge sint ducti, sed ex com- 
muni fonte, hoc est ex corpore fabularum antiquissimo, cui 
inscriptum fuit Aesopus ad Rufum, non potest esse mirum, 
quod vel hi interdum propius accedunt ad Phaedri exemplum 
quam uterque anonymus. 

Quantum ad aetatem eius qui composuit Aesopum Lati- 
num, summa eius infantia videtur indicari fuisse eum Mero- 
vingiorum tempore. Romulum, qui ut supra memoravi ano- 

9* 

nymo quendatn cnltum orationis addidit, existimo esse aetatis 
Carolingicae. Anonymi Wissemburgensis aetas definiri nequit. 
Nilantianum certe post Romulum fuisse apparet. 

Illius syllogen inscriptione ac subscriptione omni caren- 
tem (cf. Eoth 1. m. 524, 25) ex codice Vossiano saec. XIIT 
accurate admodum, ut pro illis temporibus, primus ediditNi- 
lantius Lugduni Batavorum a. 1709. 

Fabulae Romuli prioribus saeculis saepe, nuperrime sunt 
editae ab Hermanno Oesterleio, Berolini a. 1870, qui tamen 
excepto quod codice egregio quodam Musei Britannici usus 
est nec minus codice Wissemburgensi (de quo primum accu- 
ratius egit a. 1844 Ludovicus Trossius epistula ad lulium 
Fleutelot) nihil bonae frugis contulit Romulo. Nam ne Ni- 
lantiano quidem anonymo satis est usus. — Optandum est 
igitur, ut quam primum prodeat paraphraseon Phaedri pede- 
strium recensio cum peritia Latini sermonis et usu rei criticae 
facta. Praeterea novo editori anquirendae erunt membranae 
aut apographi Wissemburgensis similes, qualis est Oxoniensis 
saec. XIV* quam memorat Oesterleius pg. 22, aut Romuli 
quam plenissimae et integerrimae, inter quas haud erit negle- 
genda Vindobonensis illa, de qua dixit Grossius pg. 790. 

Ceterum quae in calce libri additae sunt ab Oesterleio 
fabulae, a Romulo et anonymis duobus alienae, nihil plane 
conferunt ad emendanda vel supplenda Phaedri scripta. 

Fuerunt a Gudii inde tempore multi, qui fabulas anonymi 

Wissemburgensis aliorumque curis servatas, quia ex parte haud 

dubie essent Phaedri, in versus coactas proponerent. Quibus 

omnibus propter nimiam metrorum imperitiam cessit res infe- 

licissime, cum tamen plerumque facili opera possent versus 

elici digni Phaedro. Nam adeo haud ita raro ut in fabulis, 

quae sub Aesopi nomine feruntur, Graecis Babrii, ita apud 

Romulum et ceteros Phaedri integri vel certe dimidiati tri- 

metri servati sunt. Cuius rei exempla afferre liceat tria, in 

quibus superiorum aetate criticorum probabilia commenta 

non mutavi, vitiosa correxi. 

I. 
Gladius et viator. 
Gladium viator media proiectum via 
Invenit et rogavit: quis te perdidit? 
Cui telum: me quidem unus, at multos ego. 
Pereat priusquam, multis exitio est nocens. 

n. 

Asellus et bos. 

Asellus et bos uno sociati iugo 

Plaustrum trahebant. Bos dum tendit validius, 

Cornu confregit. Asinus immotus gravi 

Consortis casu praestat nil levaminis. 

Confectus onere nimio bos ut corruit, 

Asino biibulcus camem imponit mortui. 

Auritus plagis mille fracfus deficit, 

Et exspiravit media coUapsus via. 

Tum volucres advenientes ad praedam novam: 

Si te precanti mitem exhibuisses bovi, 

Non immaturo nos interitu pasceres. 

m. 

Culex et tauTUs. 

Culex cum taurum provocasset vrribus, 
Venere populi cuncti, ut pugnam cemerent. 
Tunc ille: satis est, quod venisti commiuus; 
Far tibi sum factus nempe iudicio tuo. 
Hinc se per auras sustulit pinna levi, 
Lusitque turbam et tauri destituit minas. 
Qui si fuisset validae cervicis memor, 
Pudendum contempsisset adversarium, 
Nec inepta se iactasset gloriatio. 
Sibi ipse obtrectat, qui se indignis comparat. 

Harum fabularum apud Bomulum; qui primam exhibet^ 
et anonymum Nilantii, qui secundam et tertiam, descriptiones, 
hic illic a me correctae, inveniuntur hae: 

I. 

Gladium viator, dum ambulabat, iacentem invenit in via. 
Quem interrogavit: quis te perdidit? cui contra telum: me 
quidem unuS; ego vero multos. — Haec fabula narrat malum 
posse perire; sed ante multis nocere posse. 

n. 

Asellus et bos uno sociati ingo trahebant. bos, dum 
conatur paullo validius intendere, fregit cornu. asellus ipse 
negabat ullum levamen afferre. solus attamen bos comu 
integro nitens corruit et confestim mortuus est. asinum bu- 
bulcus came bovis exaggerat. qui multas inter plagas ruptus 

pondere cecidit et exspiravit media collapsus via. tum volucres 
advenientes ad praedam convolant dicentes : si te precanti 
mitem exhibuisses bovi, non iam immaturo nos interitu 
pasceres tuo. 

m. 

Culex cum taurum provocasset viribus, venerunt populi 
cuucti, ut spectacula cemerent. tunc parvUs culex: satis, in- 
quit, habeo, quod venisti comminus.. par tibi factus sum iu- 
dicio tuo, hic se per auras sustulit penna levi, lusitque tur- 
bam et tauri destituit minas. quod si fuisset validae cervicis 
memor, pudenc^um contempserat inimicum et inepta materia 
non fuisset gloriationi. — Quia ille famam sibi diminuit, qui 
se indignis comparat. 

Editionum Phaedri numerus cum prope sit infinitus, 
tamen, ut fit, quae momenti sint gravioris ad emendandas 
vel explicandas eius fabulas, satis exstant paucae. Nam etsi 
Pithoeus, Kigaltius, Gudius multa vitia in eis latentia sustu- 
lerunt, nec minus Nicolaus Heinsius, criticorum gentis Bata- 
vae facile princeps, tamen omnes accuratiore metrorum 
Phaedri peritia destituebantur, ut vitiosa haud pauca non 
modo relinquerent eius versibus, sed adeo inferrent. 

Horum conatibus caliginem induxit Richardus Bentleius, 
qui primum anno 1726 in appendice Terentii edidit Phaedrum 
notis criticis instructum, quae recensio aliquoties typis est 
repetita. Hic igitur vir, siquis alius metricae antiquae et 
Graecae et Latinae peritus ille, primus de arte versuum 
Phaedri recte iudicavit, nec minus alia multa in eodem scri- 
ptore primus apte constituit. Notandum tamen est eumnon 
eadem assiduitate curae quam Terentium et Horatium per- 
tractasse Phaedrum, sed cum quadam festinatione , ut etiam 
pedestribus fabularum enarrationibus parum uteretur. Qua 
causa evenit, ut minus sane, quam potuit, praesiaret Phaedro. 
Praeterea, quod aliquanto peius est, insecuti aetate critici ut 
in Terentio et Horatio ita in Phaedro aut noluerunt aut 
nescierunt uti Bentleii inventis, cuius rei luculentissimum te- 
stimonium praebent editiones Burmanni et Schwabii, in qui- 
bus tamen inest larga silva observationum undecunque col- 
lectarum, quae ad emendanda sive illustranda Phaedri scripta 
pertineant. Bothius, ut plerisque scriptoribus, quos edidit, 

ita Phaedro aliquid praestitit utilitatis. Quanquam multa 
plura potuit praestare eidem, nisi necessitas festinandi niraia 
hic ut ubique obstitisset eius ingenio. 

Ceterum cum sensim peritia Phaedri codicum et lectio- 
num antiquitus traditarum excidisset hbminibus doctis, evenit 
pauUatim, ut fabulae eius acciperent habitum a pristino, qui 
libris scriptis esset traditus, admodum alienum, utque plurimis 
in locis ignoraretur, quid fide membranarum niteretur, quid 
criticorum interpolationibus esset novatum. 

Itaque cum anno 1830 homo Francogallicus lulius Ber- 
ger de Xivrey protracto rursus ex tenebris codice Pithoeano 
bene meritus esset de Phaedro, aliquanto plus eidem prae- 
stitit Caspar Orellius, qui proximo anno fabularum et 
libros quinque et appendicem Perottinam edidit, instructa 
apparatu critico tali, ut quaecunque de diversis diversorum 
Phaedri codicum lectionibus essent tradita repraesentarentur 
paene integra. Idem in prolegomenis historiam criticam fa- 
torum, quae perpessi sunt codices Phaedri (nam, ut rectissime 
dicit Terentianus Maurus, habent sua fata et libelli) accurate 
perscriptam proposuit. Itaque magna laude dignam censemus 
hanc eius recensionem, quanquam ipse ad emendanda vel ex- 
plicanda Phaedri scripta non plus contulit quam ad Horatii. 
Vtilitatis aut parum aut nihil attulerunt eidem Dressleri edi- 
tiones (Bautzenaea. 1831, Lipsiae 1850), quibus simul ut me- 
moravi exhibentur fabulae pleraeque, quas Romulus aut alii 
servaverant, ex pedestri sermone in versus coactae deterrimos, 
neque Phaedro dignos sed Ribbeckio. Quibus recisis Fran- 
ziscus Eyssenhardtius in recensione Berolini a. 1867 publi- 
cata etsi ipse pauca admodum novavit in tradita scriptura, 
magnam tamen laudem meruit quod ad tollenda, quae plu- 
rima latent in Phaedro, menda primus inter Germanos prio- 
rum inventis criticorum, maxime Bentleii, uti ausus est cum 
libertate iudicii. Ego in editione mea, quae prodiit Lipsiae 
1868 in bibliotheca Teubneriana, quaeque plurimum teritur 
hominum Phaedri curiosorum usu, primum id studui, ut le- 
gerentur versus Phaedri castigati ad eas rei metricae leges, 
quas certo constat secutum esse Phaedrum, deinde, ut omnino 
adhibitis propriis pariter atque alienis emendationibus verba 
Phaedri restituerentur quam maxime posset fieri integra. 
Quanquam cum editio illa esset scholarum potissimum usibus 

dedicata, cavendum mihi fuit, ne nimis saepe traditam lectio- 

nem mutarem. Praeterea cum omnino nunquam quisquam 

opinor doctorum librum graecum vel latinum ediderit ea fe- 

licitate ingenii usus, ut nihil omnino relinqueret emendandum 

posterioribus aetate criticis, quid mirum mihi idem accidisse 

in Phaedro, cuius carmina, ut supra memoravi, et interpolata 

satis et admodum corrupta feruntur antiquitus. Itaque et alii 

post me quaedam attulerunt Phaedro haud inutilia, et nos 

ipsi hic illic notavimus nonnuUa studiosis eiusdem fortasse 

non spemenda. Cuius rei in fine huius disputationis exempla 

aliquot liceat proponere. 

I, 9, 6, 7: 

dum loquitur, ipsum accipiter necopinum rapit 
questuque vano clamitantem interficit.- 

Valde mihi videtur probabile pro accipiter scribendum 
esse acceptor, cum in fabula Romuli III, 5, quae quin ex 
Ph^dro expressa sit mihi videtur vix dubium, codex optimus 
Wissemburgensis semper eandem formam huius nominis ex- 
hibeat, ubi in deterioribus libris est acdjpiter, Vnde enim 
vocem rarissimam, quae apud solum occurrit Lucilium (frgm. 
inc. 92); sumeret auctor anonymus nisi ab ipso Phaedro? 
Nec vero credibile est eundem scriptorem modo acdpitrem 
dixisse, modo acceptorem sine causa. 

I, 12, 7-9: 

venantum subito vocibus conterritus 
per campum fugere coepit et cursu levi 
canes elusit. 

In paraphrasi Wissemburgensi haec sunt: 
Venatorum subito voces audivit et canes repente latrare 
coeperunt. Cervus currens evasit molossos. 

Consideranti mihi paraphrasten, quisquis fuit, cum saepe 
poeticas dictiones mutet pedestribus, haud facJile solere pede- 
stres invertere poeticis, alienum videtur a probabilitate ipsius 
ex ingenio provenisse illud ^evasit molossos^, sed potius olim 
apud Phaedrum pro o^canes elusit» fuisse «lusit molossos». 
<^Lusit» ut in fabula de tauro et culice <^lusit turbam», Mo- 
lossos canes propter insignem sollertiam saepe memorari a 
veteribus pro canibus quibuslibet venaticis notum vulgo. Si- 
militer infra (V, 10, 7) ex praeclara Bentleii emendatione 
«cui senex contra Lacon», 

noli vereri. at ille: facerem mehercule, 
nisi esBe scirem carnis te cupidum meae. 

Statuitur vulgo Phaedrum modo meJiercuIe dixisse, modo 
inelicrcules. Notandum tamen veteres poetas haud facile di- 
versis eiusdem vocabuli usos esse formis nisi ubi metri ne- 
cessitas cogeret. lam apud Phaedrum cum codex Perottinus 
ubique praeter hanc fabulam, quae non legitur in eO; prae- 
beat illud mehercules, quod III, 17, 8 ipse versus exigit 
(nam mehercule e finale corripit), cumque alias semper inve- 
niatur interiectio ista in fine veraus iambici coUocata, qui 
amat longa sjllaba terminari, credo omnino in his fabulis 
reponendum meherculeSy quod quidem pronuntiandum est mer- 
cales, 

I, 29, 1—3: 

plerumqae stulti, risum dum captant lcvem, 
gravi destringunt alios contumelia 
et sibi nocivum concitant periculum. 

Occurrens in Ijis adiectivum nocivus quod exiguae est 
admodum auctoritatis, non ita magni facerem, cum exemplo- 
rum similium analogia sit munitum, si modo sensum prae- 
beret idoneum. Id tamen secus se habere apparet, cum prae- 
sertim ipse Phaedrus narret, non nocuisse asino impudentiam 
suam. Sensit id Bentleius, qui pro nociviis coniecit scriben- 
dum vidssim, quod tamen vocabulum a scriptura tradita longe 
est remotum, neque quidquam vigoris addit sententiae. Equi- 
dem diu est cum existimarim scribendum esse necivum, quod 
ut proxime accedit ad traditam lectionem ita egregie cum 
fine fabulae concordat. Nec tamen dissimulabo apud nullum 
me invenisse auctorem Latinum illud nedvus pro intemedvus, 
Itaque haec coniectura quibus non arriserit, videbitur fortasse 
magis probabile nocivum ortum esse haustis quibusdam* vel 
obscuratis in arehetypo Phaedri litteris et scribendum non 
parvum, quod certe ad sententiam est aptissimum. 

Ceterum videtur sane antiquum hic fuisse in codicibus 
Phaedri mendum. Nam quod inscriptum est fabulae 1. IV, 
19: serpens. misericordia nodva, ex ipso illo loco videntur 
petisse librarii vocabulum nodvus. Nempe et Phaedri et ple- 
rorumque auctorum veterum carminum titulos constat non 
ab ipsis profectos scriptoribus, sed a librariis antiqui temporis 

sive medii aevi additos, qui saepe satis inepte rem egerunt, 
cura ad iuitia potissimum poematum inscriptiones accommoda- 
rent; cf. praef. Horat. pag. X; Catull. VII; Vlll. Et harum 
fabularum titulorum insulsam barbariem, primis medii aevi 
saeculis dignissimam, apte iam perstrinxit Eyssenhardtius 
praef. pg, 4. 

II. 

A u c t o r. 

exemplis continetur Aesopi genus; 
nec aliud quicquam per fabellas quaeritur, 
quara corrigatur error ut mortalium 
acuatque sese diligens industria. 

Versus primus multis doctorum suspitionibus exagitatus, 
sed, ut mihi quidem videtur, immerito. Nempe cum negarent 
plerique gemis simpliciter posse dici pro genere liUerarim vel 
studionm, Bentleius coniecit scribendum; exemplis continetiir 
humanum genus, ut continetur esset idem quod coercetur sive 
regitur. Ita dici posse salva latinitate cura sit manifestum, 
nec minus, ad sensum egregie esse aptum id, quod proposuit 
ille, tamen facile concedetur omnia prius esse temptanda, 
(|uam tam audaci utendum commento. Quae enim tanta po- 
tuit esse librariorum vel maxime neglegentium socordia, hoc 
ut loco pro Tiumannm ponerent Aesopi? Aliquanto deterior 
est Mauricii Hauptii, professoris Berolinensis recens defuncti, 
coniectura, qui cum sibi persuasisset Aesopi nomen ex glos- 
semate super versum posito irrepsisse in verba Phaedri, sta- 
tuit scribendum: exemplis continettir apologi genns (id est 
fabulae genus). Nempe ut mittam talium interpolationum 
exempla in codicibus Phaedri quantumvis depravatis vix in- 
veniri, primum peccavit vir clarissimus contra dicendi usum 
Phaedri, qui etsi alias satis est frequens graecis vocabulis, 
nunquam tamen poemata sua appellavit nisi latino nomiue 
fdbularum sive fahellarum, deinde contra metricam artem 
eiusdem, quia nunquam admisit quinto pede vocabulum in 
iambum exiens, qua in re ei convenit cum aliis quibusdam 
poetis latinis (cf. praef. Phaed. pag. VIII, IX). Equidem 
aliquando conieceram una litera mutata esse scribendum penus, 
sicuti dixit Phaedrus initio operis: Aesopus auctor quam ma- 
teriam repperit, Obstat tamen huic coniecturaC; quod penns 

vocabulum, quantumvis diversis significationibus saepe adhi- 
bitum, tamen nunquam invenitur dictum de materia litteraria. 
Tandem; denuo considerato hoc loco Phaedrique ipsius et 
aliorum scriptorum libris pervestigatis, intellexi nihil omnino 
in tradita lectione esse culpandum. Pro qua primum stat 
exemplum ex ipsis Phaedri fabulis petitum, quod miror ad- 
modum fugisse Bentleium; ceteros fugisse minus miror. Nam 
IV prol. 10—14 leguntur haec: 

quare, Particulo, quoniam caperis fabulis 
(quas Aesopias, nop Aesopi, nomiuo, 
quia paucas ille ostendit, ego plures fero, 
usus vetusto genere, sed rebus novis), 
quartum libellum, cum vacarit, perleges. 

Apparet simillime hoc loco dici gmus pro genere littera- 
rtimj quod Aesopus invenii; nec enim facile quisquam ex 
praecedentibus supplebit fdbularum. Atque adeo idem auctor 
paulo ante (v. 8) colorem dixit pro colore scrihendL Praeterea 
poeta aequalis Phaedro Ovidius Ibidis vv. 57, 58 dixit ita: 

utque ille, historiis involvam carmina caecis, 
non soleam quamvis hoc genus ipse sequi. 

Etiam hic certum est genus poni pro genere studii litte- 
rariL 

Denique saeculo IV in epistula Constantini imperatoris 
ad Porj}hyrium poetam §. 8 haec leguntur: liber adsidue 
cursus oratorihus fuit; eos vero^ qui versihus dicerent, certis 
finihus lex metris statuta continiiit: quare non inmerito illud 
usus invenit, ut hoc genere dicturis Heliconis aut Parnasi 
sacra peterentur, cum mortalis ingenii deficiente suhstantia ne- 
cessaria viderentur auxilia divina; in quibus etiam genus eo- 
dem, quo apud Phaedrum et Ovidium, sensu est positum. 

III, 1, 2, 3; append. 19, 1: 

adhuc Falerna faece et testa nobili 
odorem quae iocundum late spargeret. 
equum et quadrigam multis palmis nobilem. 

Scripsere homines docti e testa^ e quadriga; sed debebat 
poni ec; quae praepositionis forma, plerumque a librariis in 
et corrupta, etiam restituenda est IV, 5, 47. 

IV, 24. 

Ne nunc quidem poenitet quod Bongarsium aliosque se- 
cutus doctos versuum huius fabulae talem institui ordinem. 

ut ponerentur 16/ 13, 18, 17, 14, 15. Vide tamen an vv. 5, 
6, cum ferantur tales: 

ubi immolatur, exta praegusto deum; 
moror inter aras, tcmpla perlusfcro omnia, 

ita digniores sint Phaedro: 

moror inter aras, templa perlustro deum; 
ubi immolatur, exta praegusto omnia. 

His aptissime iam respondere vv. 11—13 nemo facile 
negabit. 

Praeterea versum primum, ut temere ex III, 17, 13 in 
hunc locum translatum, utique uncis includi oportuit. 

Ib. 25, 22 sqq.: 

repente duo cum iuvenes, sparsi pulvere 
sudore multo diffluentes, corpore 
humanam supra formam cuidam servolo 
mandant, ut ad se provocet Simonidem: 
illius interesse, ne faciat moram. 

Apparet pro illius melius legi ipsius. 

Ex libro quinto multas fabulas perisse iam supra memo- 
ravi. Et videor mihi posse demonstrare statim post prologum 
aliquid intercidisse. Cuius ultima verba cum sint haec: 

adeo fucatae plus vetustati favet 
invidia mordax quam bonis praesentibus. 
sed iam ad fabellam talis exempli feror; 

sequentem fabulam de Demetrio rege et Menandro poeta, ut 
recte videantur docti verba in Perottino codice huic fabulae 
inscripta quomodo saepe faUatur hominum iudidum epimythii 
loco reposuisse in hunc trimetrum mutata: 

humanum saepe sic iudicium fallitur, 

tamen minime possum mihi persuadere pertinere ad id, quod 
proposuerat sibi Phaedrus demonstrandum. Nec enim de 
iudicii humani, quod invitum saepe peccaret, imbecillitate 
questus erat Phaedrus, sed de malignitate criticorum, qui, 
quamvis edocti meliora, quovis modo aequalium scrfpta ele- 
varent, antiquorum extollerent. Eandem sui temporis homi- 
num perversitatem Horatium in epistula ad Augustum face- 
tissime perstringere Aotum est. Itaque ad versus ultimos 
prologi probandos neque epimythium sequens facit et multo 

minus ipsa fabula, qua potius candoris^ et adeo nimii, quam 
invidiae ullius proponitur exemplum. Quod cum ita sit, post 
prologum unam certe fabulam excidisse suspicor. 

Ceterum satis constat verba promythii Perottini, quae 
supra apposui, per interpolationem addita esse huic fabulae, 
petita illa ex inscriptione fab. app. Perott. 8, qua agitur de 
eo qui cum videretur esse cinaedus esset vir fortis et strenuus. 
Et huic quidem carmini egregie convenit promythion tale: 
quam difficile sit hominem nosse. Contra plane ineptum est 
et alienum ab omni probabilitate Phaedrum existimasse re- 
vera decuisse Menandrum, adeo ut nihil magis, habitum ci- 
naedicum et delicatum, et iniuste egisse Demetrium, cum 
eum reprehenderet. Videtur potius etiam hac fabula per- 
strinxisse sui temporis criticos poeta, comparando cum ma- 
lignitate horum , quibus nunquam praesentia bona probarentur, 
praeteriti candorem saeculi, quod vel aperta vitia in scripto- 
ribus magnis facile tulisset. 

V, 3, 11 — 13: 

hoc argumento veniam dari docet, 

qui casu peccat, quam qui consilio est nocens. 

illum esse quavis dignum poena iudico. 

Ex his primum expungendus est v. ultimus; nunquam 
enim Phaedrus quas asserit promythiis sive epimythiis sen- 
tentias communes sua ipsius auctoritate, sed sive fabiilae ve- 
teris sive auctoris eius Aesopi firmat testimonio, semel (III, 
4) ut se aliter iudicare addat. Et ipsa codicum lectio declarat 
ultima verba per interpolationem adiecta Phaedro. Nam 
cum V. 12 antiquitus feratur quam, satis apparet pro vitioso 
illo dari, quod in archetypo fabularum scriba nescioquis ad 
defectum sensus ac metri utcumque tegendum reposuisse est 
existimandus, comparativo potius aliquo esse opus, ut haec 
fere dedisse Phaedrum fiat probabile: 

hoc argumentum veniae magis aptum docet 
qui casu peccat quam qui consiliost nocens; 

sive potius placuerit tale: venia mage dignum docet. nam 
mage forma cur Phaedrum minus usum esse dicam quam 
Syrum (223. 650) non habeo. 
Append. 4, 23, 24: 

simulata interdum vitia prosunt hominibus, 
sed tempore ipso tamen apparet veritas. 

Recte instituerunt rem docti, quod hos versus qui apud 
Perottum prpprii sunt instar carminis praecedenti fabulae, a 
qua poematis compluribus sunt separati, epimythii instar 
iunxerunt. Scribendum tamen cum Bothio vitiOj i. e. noxa 
sive aim noxa, quod pertineat ad simulata; quanquam nescio 
an rectius reponatur initio; cui respondet quod proximo versu 
legitur tempore ipso, 

Ibid. 9, 1 sqq.: 

cum castitatem luno laudaret suamf 
iucuiiditatis cauaam nou sprevit Yenus, 
nuUamque ut affirmaret esse illi parem, 
interrogasse sic gallinam dicitur. 

Perit omnis lepos huius fabellae, nisi scripseris ipsi im- 
parem. Nempe id voluit probare VenuS; nullam feminam, 
ne lunonem quidem, magis esse castam semet ipsa, quae 
propter morum levitatem male audiret. Sibi imparem scribi 
voluit Orellius. 

Ibid. 13, 1, 2: 

per aliquot annos quaedam dilectum vimm 
amisit et sarcophago corpus condidit. 

IUud per aliquot annos, quod iungendum est cum di- 
leetum virum^ mihi quidem mirifice displicet, cum et omnino 
satis inepte dicatur, cumque faciat ad scelus mulieris; de quo 
deinde agitur, potius excusandum quam aggravandum. Itaque 
Bothius coniecit scribendum esse ante aliquot annos, satis 
quidem audacter. Sed aliquanto similius veri erit scripsisse 
poetam post aliquot annos, Notum est in codicibus latinis et 
per et post scribi plerumque per compendium, ut per reddatur 
p litera, cuius pars inferior lineola sit transfixa, post eadem 
cum addita supra apostropho. Qua re est effectum; ut saepe 
hae praepositiones confunderentur a librariis. Verba post 
aliquot annos iungenda sunt cum amisit; dilectum virum di- 
citui' ut in, 10, 9: maritus quidam cum diligeret coniugem, 

Ibid. 16, 6: 

postquam esurire coepit fera societas. 

Labanti metro ut succurrerent, scripserunt homines docti 
saeva societas, neque id male (contra alii perperam societas 

fera). Tamen cum fera ad sensum sit aptissimum, nescio an 
potius scribendum sit traiectione facta verbi unius: 

postquam esurire societas coepit fera. 

Saepe enim vocabulis traiciendis restituendum esse me- 
trum in fabulis Perottinis supra nionui. Ceterum sodetas 
fera plane ex more Phaedri dictum pro sodi feri. 

Ibid. 18, 3 sqq.: 

quid tu confusus? dicam tibi clare, pater, 
hoc namque es dignus appellari nomine, 
tuto querela quia apud te deponitur. 

Manifestum est ultima rectius referri ad versum 3 quam 
ad ea quae proxime praecedunt. Itaque v. 4 parenthesis 
instar est habendus. 

Restant alia, quae in fabulis Phaedri aut emendatione 
videantur egere aut explicatione ; de quibus tamen, ne in ni- 
miam excrescat molem huius opusculi spatium, dicere nunc 
non est animus. 

Addam loco mantissae quaedam de Aviano fabularum 
auctore altero LatinO; sed breviter, ut qui acturus sim de 
scriptore mediocri admodum, ne dicam futili. 

Huic praenomen a plerisque indi video Flavii, quia Ge- 
rardus lohannes Vossius et Caspar Barthius id in codicibus 
suis invenerint. Et credo Vossium, hominem integerrimum 
(nam de Barthio suspectae saepe fidei auctore minus certa 
res est) invenisse hoc nomen, quod ultimis imperii Romani 
temporibus admodum usitatum fuisse norunt omnes. Tamen 
neque mihi neque Lachmanno aut Proehnero aut alii cuiquani 
mortalium unquam idem repertum in membranis, in quibus 
dicitur Avianus vel interdum, sed raro admodum, AvientiS. 
Itaque in libris istis Vossii ac Barthii qualibuscumque credo 
dictum poetam aut Fl. Avianum, adhibita nota, qua solet 
fere scribi Flavius, ortoque errore ex compendio vocabuli 
fabularum male intellecto, quod perperam eius nomini sit 
praepositum (eius rei simile exemplum habetur in codice 
Wissemburgensi, cuius in inscriptione libri secundi legitur 
Aesojpi fdbri pro Aesopi fdbularum) aut potius Flavianum 
ex mala recordatione grammatici Flaviani, cuius saepe me- 
rainerunt medii aevi scriptores. 

• Eum poetam quod Cannegieterus et Lacbmannus secundo 
p. Chr. saeculo adscribunt, longissime utrumque a vero ab- 
errare existimo. Et Cannegieteri quidem dissertatio notissima 
de aetate et stilo Flavii Aviani (ita enim inscripsit) ut multa 
doctrinae non spernendae ita vix pauciora iudicii deficientis 
ortorumque ex hoc vitio sive errorum vix credibilium sive 
inutilium argutiarum continet documenta. Ceterum et huiua 
et Lachmanni opinio eo potissimum nititur argumento, ut 
dicant in scholis medii aevi, quibus sane multum lectitatus 
est AvianuS; eius poemata omnia ea traxisse, quae aliena 
sint ab aetate Antoninorum. Et sane libros scholarum usu 
per medium aevum tritos gravioribus quam ceteros corruptelis 
et interpolationibus affici solitos pridem intellexere critici. 
In Aviano, ut leviora nunc mittam, ab antiquo inde tempore 
maxime, nec immerito, promythia vel epimythia hominum 
doctorum moverunt suspitiones, cum praesertim a nonnuUis 
codicibus eorum pleiraque exulent (cf. ,Canneg. diss. pg. 291, 
2). — Verum enim vero in ipsis fabulis tam multa quarti 
quintive p. Chr. saeculi dictionis metricaeve propria inveni- 
untur, ut, nisi novum prorsus tuo periculo fingere sustinueris 
Avianum, tolli ea coniectando non possint. Et ipse dicit se 
nuUo ante libro edito fabulas has rudi latinitate compositas 
elegis explicare esse conatum; ubi explicare idem est quod 
proponere sive perscribere. Plura de hac re monuimus libri 
nostri de re metrica poetarum Latinorum pg. 55. Quae cum 
ita sint, haud improbabili coniectura uti eos existimo, qui 
Theodosium illum ad quem dedit fabulas Avianus credunt 
fuisse Ambrosium Theodosium Macrobium notissimum Satur- 
naliorum scriptorem, qui Arcadio et Honorio imperatoribus 
♦ fuit aequalis. 

Scripsit latino sermone fabulas ut ipse testatur numero 
42, Babrium, cuius magnum fuit nomen ultimis antiquitatis 
saeculis, si non semper (cf. Lchm. praef. Babr. pg. IX), at 
certe plurimum secutus; ut quae non extant Aviani exempla 
apud hunc ea fere sicut haud paucae eiusdem fabulae deperisse 
sint existimanda. 

Eius in fabulis etsi hic illic inveniuntur relata non in- 
scite, multum tamen suavitate vincitur a Babrio, atque adeo 
Phaedro, quanquam is minime aequat huius virtutes, longe 
est inferior. 

Sermone haud infrequenter utitur scabro ac saepius dif- 
ficili; insita temporibus eius pravitate, qui ne simplicissimas 
quidem res sine tricis verborum possent enuntiare. 

Nec vero metri delectus satis aptus, quem praeisse ei 
notum est Socratem, cuius initium logi Aesopei disticho ex- 
pressum servavit Diogenes Laertius. 

Multum tamen est lectitatus in scholis medii aevi Avi- 
anus, quibus et alii ultimorum imp. Rom. saeculorum scri- 
ptores haud raro tractabantur. Sed eius in locum pridem 
successit Phaedrus, quamquam ille secutus Babrium ab omni 
obscaenitate abstinet. 

Dolendum autem, quod scriptor quantumvis mediocris 
nondum ita tractatus est a criticis, ut novae eius carminum 
editionis desiderio nullo teneamur. Certe Lachmannum in 
recensione harum fabularum, quam publicavit Berolini a. 1845, 
solita destituit felicitas, atque adeo nullum auctorem Latinum 
minore cum successu temptatum ab eo existimo quam Avia- 
num. Safpe quippe metricae^ huius auctoris, interdum etiam 
sermonis Latini leges violavit aut sensus corrupit carminum 
(notavi has potissimum eius coniecturas, quas Ribbeckii esse 
quam Lachmanni citius persuadebis animo tuo: 16, 17; 22, 
15; 23, 1; 28, 12; 35, 1; 1, 1; 7, 14; 14, 10; 25, 3; 39, 
12), atque adeo bis terve, non saepius, nativae ac totiens alibi 
probatae soUertiae documentum edidit. Froehneri editione 
quae prodiit Lipsiae ante duodecim annos praeter codicum 
bonorum lectiones cum diligentia collectas nihil bonae frugis 
continetur. Fuerat pridem mihi animus etiam edendi carmina 
Aviani, nisi graviorum negotiorum obstitisset multitudo. In 
hos usus, cum versarer Lugduni Batavorum, excussi codicem 
Vossianum ex libris qui vocantur in quarto nr. 86, saeculo 
nono scriptum, sed exiguo cum fructu. Etenim libri ex Coe- 
nobio S. Germani, quem P littera signat Froehnerus, tam 
similis est, ut aut Parisinum ex Lugdunensi aut potius utrum- 
que ex eodem archetypo descriptum esse existimem. Etiam 
in cod. Voss. form. oct. 15 saec. XIII scripto, eodem, qui 
praeter alia multa Nilantianas paraphrases exhibet, prostant 
fabulae Aviani. Ex hoc notavi bis lectionem meliorem cete- 
rorum librorum testimoniis. Nam 6, 1 firmatur eo Neveleti 

li. Mueller, De Fhaedri et Aviaui fabuUs. 3 

coniectura, limoque pro olimque qui reposuit, ut tamen a 
prima manu fuisse videatur olimoque (sive adeo olimque); 
38, 5 quod Cannegieterus primus scripsit phycis, exhibetur 
ibidem •, nam in reliquis legitur phocis, phoecis, phoetis. 

Ex libris Aviani nonduoi collatis maxime dignum docto- 
rum curis censeo Galeanum, a quo omnia omnino epimythia 
exulare ad Hor. art. poet. v. 337 testatur Bentleius. 

